CELEX: 62018TB0429
Language: hr
Date: 2019-02-13 00:00:00
Title: predmet T-429/18 R: Rješenje predsjednika Općeg suda od 13.velječe 2019. — BRF i SHB Comercio e Industria de Alimentos protiv Komisije („Privremena pravna zaštita — Javno zdravlje — Provedbena uredba (EU) 2018/700 — Izmjena popisâ objekata iz trećih zemalja iz kojih je dopušten uvoz određenih proizvoda životinjskog podrijetla, u pogledu određenih objekata iz Brazila — Nepostojanje hitnosti — Odvagivanje interesa”)

8.4.2019   
            
            
               HR
            
            
               Službeni list Europske unije
            
            
               C 131/51
            
         
      Rješenje predsjednika Općeg suda od 13.velječe 2019. — BRF i SHB Comercio e Industria de Alimentos protiv Komisije
      (predmet T-429/18 R)
      („Privremena pravna zaštita - Javno zdravlje - Provedbena uredba (EU) 2018/700 - Izmjena popisâ objekata iz trećih zemalja iz kojih je dopušten uvoz određenih proizvoda životinjskog podrijetla, u pogledu određenih objekata iz Brazila - Nepostojanje hitnosti - Odvagivanje interesa”)
      (2019/C 131/60)
      Jezik postupka: engleski
      
         Stranke
      
      
         Tužitelji: BRF SA (Itajaí, Brazil), SHB Comercio e Industria de Alimentos SA (Itajaí) (zastupnici: D. Arts i G. van Thuyne, odvjetnici)
      
         Tuženik: Europska komisija (zastupnici: X. Lewis, B. Eggers i B. Hofstötter, agenti)
      
         Predmet
      
      Zahtjev na temelju članaka 278. i 279. UFEU-a kojim se ponajprije traži suspenzija primjene Provedbene uredbe Komisije (EU) 2018/700 od 8. svibnja 2018. o izmjeni popisâ objekata iz trećih zemalja iz kojih je dopušten uvoz određenih proizvoda životinjskog podrijetla, u pogledu određenih objekata iz Brazila (SL 2018., L 118, str. 1.) do donošenja konačne odluke o tužbi koju su tužitelji podnijeli na temelju članka 263. UFEU-a ili do datuma koji odredi predsjednik Općeg suda, i kojim se podredno traži suspenzija primjene navedene uredbe u pogledu tužiteljevih objekata koji se nalaze na popisu objekata iz Brazila iz kojih je dopušten uvoz mesa peradi i dvojezubaca (odjeljak II.), na popisu objekata iz Brazila iz kojih je dopušten uvoz mljevenog mesa, mesnih pripravaka i strojno otkoštenog mesa (odjeljak V.) koji nisu uzrokovali upućivanje više od dvije obavijesti u okviru sustava brzog uzbunjivanja za hranu i hranu za životinje između 1. ožujka 2017. i 19. travnja 2018., kao i na popisu objekata iz Brazila iz kojih je dopušten uvoz mesnih proizvoda (odjeljak VI.) ili određivanje bilo koje druge ili dodatne mjere koju predsjednik Općeg suda smatra nužnom ili primjerenom.
      
         Izreka
      
      
                  1.
               
               
                  
                     Odbija se zahtjev za privremenu pravnu zaštitu.
                  
               
            
                  2.
               
               
                  
                     O troškovima će se odlučiti naknadno.